Príloha č. 2 k smernici č. 515/2018-100

**Špecifikácia požiadavky na verejné obstarávanie**

**Predkladateľ požiadavky:**

Sekcia lesného hospodárstva a spracovania dreva

**Poverená osoba za predkladateľa požiadavky (vybavuje):**

Ján Marcinek, kl. 537, [jan.marcinek@land.gov.sk](mailto:jan.marcinek@land.gov.sk),

**Opis predmetu zákazky a požiadavky na predmet zákazky:**

Predmetom zákazky je obstaranie rovnošatových súčastí pre štátnych zamestnancov vykonávajúcich štátnu správu lesného hospodárstva, štátnu správu poľovníctva a štátnu správu v oblasti uvádzania dreva a výrobkov z dreva na trh.

Rovnošatové súčasti majú byť dodané v súlade s § 3 ods. 1 vyhlášky MPRV SR   
č. 116/2016 Z. z. ktorou sa ustanovujú podrobnosti o lesníckej rovnošate (ďalej len „vyhláška“) pri vzniku štátnozamestnaneckého pomeru alebo v súlade s § 3 ods. 2 vyhlášky, podľa ktorého vzniká nárok na príspevok na obmenu rovnošatových súčastí v sume 40 % z hodnoty základných rovnošatových súčastí.

Požiadavka na technické vlastnosti rovnošatových súčasti je súčasťou prílohy návrhu zmluvy.

**Odôvodnenie potreby zadávania zákazky:**

Podľa § 67 ods. 9 zákona č. 326/2005 Z. z o lesoch v znení neskorších predpisov (ďalej len „zákon o lesoch“) sú štátni zamestnanci, ktorí vykonávajú štátnu správu lesného hospodárstva, povinní pri výkone služobných povinností vyplývajúcich z tohto zákona nosiť lesnícku rovnošatu. Zamestnanci právnických osôb a fyzických osôb pri zabezpečovaní úloh podľa tohto zákona sú oprávnení nosiť lesnícku rovnošatu. Taktiež, podľa § 11 ods. 3 zákona 113/2018 Z. z. o uvádzaní dreva a výrobkov   
z dreva na vnútorný trh a o zmene a doplnení zákona č. [280/2017](https://www.slov-lex.sk/pravne-predpisy/SK/ZZ/2017/280/) Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. [292/2014](https://www.slov-lex.sk/pravne-predpisy/SK/ZZ/2014/292/) Z. z. o príspevku poskytovanom   
z európskych štrukturálnych a investičných fondov a o zmene a doplnení niektorých zákonov v znení neskorších predpisov, je zamestnanec orgánu dozoru pri výkone dozoru povinný nosiť lesnícku rovnošatu.

**Číslo položky a označenie kategórie podľa plánu verejného obstarávania:**

Sekcia lesného hospodárstva a spracovania dreva

*položka č. 1, kategória: OSOBNÉ OCHRANNÉ POMÔCKY A PROSTRIEDKY - XIII.*

**Požadované množstvo/rozsah predmetu zákazky:**

|  |  |  |  |
| --- | --- | --- | --- |
| 1 | Sako pánske | ks | 3 |
| 2 | Sako dámske | ks | 6 |
| 3 | Nohavice pánske | ks | 14 |
| 4 | Nohavice dámske | ks | 3 |
| 5 | Sukňa | ks | 1 |
| 6 | Košeľa zelená dlhý rukáv pánska | ks | 17 |
| 7 | Košeľa zelená dlhý rukáv dámska | ks | 5 |
| 8 | Viazanka zelená alebo šatka | ks | 8 |
| 9 | Čiapka letná | ks | 5 |
| 10 | Čiapka zimná | ks | 5 |
| 11 | Šál | ks | 7 |
| 12 | Sveter pánsky | ks | 7 |
| 13 | Sveter dámsky | ks | 2 |
| 14 | Bunda 3/4 s odopínateľnou vložkou | ks | 8 |
| 15 | Špecifické označenie – rukávnik | ks | 12 |
| 16 | Špecifické označenie – služobné označenie | ks | 12 |
| 17 | Nohavice terénne letné pánske | ks | 13 |
| 18 | Nohavice terénne letné dámske | ks | 5 |
| 19 | Obuv do terénu s membránou | pár | 15 |
| 20 | Nohavice terénne zimné pánske | ks | 6 |
| 21 | Bunda do pása pánska | ks | 3 |
| 22 | Zelená košeľa krátky rukáv pánska | ks | 17 |
| 23 | Zelená košeľa krátky rukáv dámska | ks | 2 |
| 24 | Košeľa biela dlhý rukáv pánska | ks | 9 |
| 25 | Košeľa biela dlhý rukáv dámska | ks | 12 |
| 26 | Polokošeľa krátky rukáv | ks | 15 |
| 27 | Polokošeľa dlhý rukáv | ks | 5 |
| 28 | Nepremokavá súprava | ks | 1 |
| 29 | Ponožky k rovnošate | pár | 23 |
| 30 | Ponožky pracovné | pár | 12 |
| 31 | Temotričko | ks | 7 |
| 32 | Termonohavice | ks | 4 |
| 33 | Reflexná bunda nepremokavá žltá | ks | 1 |

**Požadovaná lehota dodania predmetu zákazky:**

01. október – 10. december 2020

**Miesto dodania predmetu zákazky:**

Štát: Slovenská republika

**Ministerstvo pôdohospodárstva a rozvoja vidieka SR, Sekcia lesného hospodárstva a spracovania dreva**

Kraj: Bratislavský

Okres: Bratislava I

Obec: Bratislava - mestská časť Staré Mesto

Ulica a číslo: Dobrovičova 12

**Predpokladaná hodnota zákazky (PHZ) a spôsob financovania:**

Predpokladaná hodnota zákazky bola určená na základe údajov zo zmlúv na porovnateľný predmet zákazky, a to na základe uzatvorenej Kúpnej zmluvy č. Z201927058\_Z so subjektom Margita Kubjatková - MARGITA, Čadečka 1536, 022 01 Čadca. Zároveň, v auguste 2020 (zo dňa 03. 08. 2020) bol vykonaný prieskum trhu elektronickou poštou, z dôvodu overenia kapacít na trhu u jednotlivých potenciálnych hospodárskych subjektov a s cieľom aktualizácie ceny na predmet zákazky, boli oslovené tri subjekty s oprávnením poskytovať predmet zákazky, a to:

1. Margita Kubjatková – MARGITA, Čadečka 1536, 022 01 Čadca,
2. ARMA, s. r. o. Hlavná 62, 945 56 Dulovce,
3. VEP, spol. s r. o., A. Hlinku 13, 972 01 Bojnice

V stanovenej lehote zaslala elektronickou poštou cenový návrh plnenia iba Margita Kubjatková – MARGITA, Čadečka 1536, 022 01 Čadca vo výške 9 719,00 EUR bez DPH (11 662,80 EUR s DPH ).

Ostatné oslovené subjekty neprejavili záujem a v stanovenej lehote nezaslali žiadnu reakciu – návrh plnenia.

Príloha č. 4 vyhlášky stanovuje hodnoty (jednotkové ceny) jednotlivých rovnošatových súčastí. Pri uplatnení cien vyplývajúcich z vyhlášky, predpokladaná hodnota zákazky by predstavovala hodnotu 8 916,33 EUR bez DPH, t.j. 10 699,60 EUR s DPH.

V rámci prieskumu trhu bola predložená vyššia hodnota, ako je hodnota stanovená vo vyhláške. Z tohto dôvodu vecný gestor odporúča rokovať o cene so spoločnosťou, ktorá reagovala na prieskum a v predchádzajúcom období mala uzatvorený zmluvný vzťah na daný predmet zákazky s cieľom vyrokovať/zosúladiť jednotkové ceny podľa vyhlášky.

Financovanie zákazky je zabezpečené vyčlenením prostriedkov z rozpočtu kapitoly Ministerstva pôdohospodárstva a rozvoja vidieka SR nasledovne:

* z rozpočtu sekcie lesného hospodárstva a spracovania dreva, program 08V0201, funkčná klasifikácia 04.2.2, zdroj 111, ekonomická klasifikácia 633010 – pracovné odevy a pomôcky v sume 6 666,66 eur bez DPH ,
* z rozpočtu Slovenskej lesnícko-drevárskej inšpekcie, finančné stredisko 1010200, program 0900101, funkčná klasifikácia 04.2.1, zdroj 111, ekonomická klasifikácia 633010 – pracovné odevy a pomôcky v sume 2 249,67 eur bez DPH (potvrdzujúci list v prílohe),
* predpokladaná hodnota zákazky je bez DPH 8 916,33 eur.

**Celkom 8 916,33 eur bez DPH**

|  |  |  |  |  |
| --- | --- | --- | --- | --- |
|  | **V príslušnom rozpočtovom roku** | **Počas trvania celého zmluvného vzťahu** | **Štátny rozpočet** | **Fondy EÚ/finančné mechanizmy** |
| **Suma PHZ v EUR (bez DPH)** | **8 916,33** | **8 916,33** | **8 916,33** | **-** |
| **Finančné krytie** (suma v EUR vrátane DPH) | **10 699,60** | **10 699,60** | **10 699,60** | **-** |

**Návrh zmluvných podmienok:**

V prílohe.

**Kritériá na vyhodnotenie ponúk:**

Najnižšia cena.

**Určenie zamestnanca – člena útvaru s relevantným odborným vzdelaním a/alebo odbornou praxou vo vzťahu k predmetu zákazky, za účelom vymenovania zamestnanca za člena komisie na vyhodnotenie ponúk:**

Ing. Ján Marcinek, Ing. Alexander Čarný

**Určenie hospodárskych subjektov, ktorým sa má zaslať výzva na predkladanie ponúk**:

**(Príloha č. 1)**

|  |  |  |  |
| --- | --- | --- | --- |
| Obchodné meno: | Margita Kubjatková - MARGITA | | |
| Adresa sídla: | Čadečka 1536 | | |
| IČO: | 30550173 | | |
| Meno kontaktnej osoby: | Margita Kubjatková | | |
| Tel: | 0918 555 345 | e-mail: | info@margita.sk |

(Tabuľka sa použije sa toľkokrát, koľkokrát je to potrebné.)

Ak sa jedná o výhradného dodávateľa, uveďte odôvodnenie:

Vzhľadom na skutočnosť, že v rámci prieskumu trhu neprejavil záujem uchádzať sa o zadávanie zákazky žiaden z oslovených hospodárskych subjektov, zaoberajúcich sa zákazkovým šitím odevov/uniforiem a obdobných rovnošatových súčastí a zároveň zohľadňujúc výšku predpokladanej hodnoty zákazky, vecný gestor odporúča za účelom dodržania princípov hospodárnosti a efektívnosti rokovať s pôvodným zmluvným poskytovateľom - Margita Kubjatková – MARGITA, so sídlom Čadečka 1536, 022 01 Čadca o podmienkach plnenia predmetu zákazky. Uvedená spoločnosť v predchádzajúcom období, v rokoch 2016 – 2019, dodávala rovnošatové súčasti na vysokej kvalitatívnej úrovni, pri splnení všetkých dodacích podmienok a v súlade s vyhláškou.

Prílohy:

Príloha č.1 – Návrh zmluvy/objednávky

Príloha č. 2 – Podklady z prieskumu trhu

Príloha č. 3 – Vyhlásenie zainteresovaných osôb

Vyjadrenie zamestnancov predkladateľa požiadavky z pohľadu základnej finančnej kontroly podľa   
§ 7 zákona č. 357/2015 Z. z. o finančnej kontrole a audite a o zmene a doplnení niektorých zákonov   
(ďalej len „zákon č. 357/2015“):

|  |  |  |  |
| --- | --- | --- | --- |
| Potvrdzujem, že:  opis predmetu zákazky a jeho technická špecifikácia, obchodné a zmluvné podmienky SÚ – NIE SÚ zadefinované jednoznačne/úplne/presne a nestranne a  finančnú operáciu alebo jej časť JE – NIE JE možné vykonať, v nej pokračovať alebo vymáhať poskytnuté plnenie, ak sa finančná operácia alebo jej časť už vykonala. | | | |
|  | Meno a priezvisko: | Dátum: | Podpis: |
| Poverený zamestnanec predkladateľa požiadavky: | Ing. Ján Marcinek |  |  |
| Vedúci oddelenia/Riaditeľ odboru/Priamy nadriadený zamestnanec: | Alexander Čarný |  |  |
| Generálny riaditeľ sekcie  (ak sa uplatňuje): | Ing. Michal Tomčík |  |  |

\*podpisovú doložku je možné meniť podľa potreby

Finančné krytie:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Výdavky | Zdroj | Program | Grant | Ekonomická klasifikácia | | Funkčná klasifikácia | Finančné stredisko | Nákladové stredisko | | Číslo investičnej akcie |
| Bežné | 111 | 08V0201 |  | 633010 | | 04.2.2 | 1010 | 1010-0710 | | x |
| 111 | 0900101 |  | 633010 | | 04.2.1 | 1010200 | 1010-2000 | | x |
| Kapitálové |  |  |  |  | |  |  |  | |  |
|  | | | | | | | | | | |
|  | | | | | Meno a priezvisko: | | Dátum: | | Podpis: | |
| Riaditeľ odboru štátnych podpôr a technickej pomoci programov EÚ | | | | |  | |  | |  | |
| Riaditeľ odboru rozpočtu a financovania | | | | |  | |  | |  | |
| Poverená generálna riaditeľka sekcie rezortnej politiky pôdohospodárstva | | | | | Ing. Lillian Šánerová | |  | |  | |

\*v prípade, že je zákazka financovaná z TP IROP, TP PRV, TP OPRH, TP INTERREG

Vyjadrenie zamestnancov odboru verejného obstarávania z pohľadu základnej finančnej kontroly podľa § 7 zákona č. 357/2015 Z. z.

|  |  |  |  |
| --- | --- | --- | --- |
| Potvrdzujem, že:  predložené doklady a dokumenty SÚ – NIE SÚ úplné a v súlade so Smernicou o verejnom obstarávaní,  v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a  finančnú operáciu alebo jej časť JE – NIE JE možné vykonať, v nej pokračovať alebo vymáhať poskytnuté plnenie, ak sa finančná operácia alebo jej časť už vykonala. | | | |
|  | Meno a priezvisko: | Dátum: | Podpis: |
| Poverený zamestnanec odboru verejného obstarávania: | Ing. Emília Gregorová |  |  |
| Riaditeľ odboru verejného obstarávania: | Ing. Jana Gocká |  |  |

Schvaľuje:

|  |  |  |  |
| --- | --- | --- | --- |
|  | Meno a priezvisko: | Dátum: | Podpis: |
| Generálny tajomník služobného úradu: | Ing. Vladimíra Fabriciusová, PhD. |  |  |